**4 клас 6 учебна седмица - Домашна работа**

**Прочетeте баснята „Гаргата и стомната” и направете задачите към текста.**

**Една гарга намерила стомна с вода на дъното. Било горещо, а птицата била много жадна. Зачудила се как да стигне до водата, за да пие. Опитала се много-кратно да побутне съда, но силите ѝ не достигали да рзлее водата. Тогава ѝ хрум-нала малка хитрост – събрала дребни камъчета и започнала да ги пуска едно по едно в тясното гърло на стомната. Колкото повече камъчета се натрупвали в съда, толкова повече се вдигала ценната течност. Постепенно водата се покачила достатъчно, за да може хитрата гарга да утоли жаждата си. Баснята учи, че колкото и да е голяма силата, тя винаги е по – слаба от разума.**

*Преразказано по Авиан*

1. **Подчертайте думата в текста, която показва какво качество проявява гаргата.**
2. **Подчертайте в текста поуката от баснята.**
3. **Подчертайте в текста подлозите и сказуемите.**
4. **Попълнете таблицата.**

|  |  |  |
| --- | --- | --- |
| **Проблем на героя** | **Действия за разрешаване на проблема** | **Проявени качества** |
|  |  |  |

1. **Оградете пословицата, която НЕ е близка по смисъл до текста?** а) Неволята учи. б) Чуждото нещо винаги е по – хубаво. в) Умният навсякъде си изкарва хляба. г) Човек се учи от що му се случи**.**
2. **Оградете уменията, които приложихте при четене на баснята.** а) Представям си героя и случката. б) Търся качествата на героя зад думите и действията му. в) Търся скрит смисъл зад думите на героя и разказвача . г) Определям кое е за пример и подражание и кое – за порицание. д) Правя изводи и изказвам поуката със свои думи или с пословица е) Не виждам да има поука от баснята.